CELEX: 32011D0258
Language: lt
Date: 1303862400000
Title: 2011/258/ES: 2011 m. balandžio 27 d. Komisijos įgyvendinimo sprendimas, kuriuo iš dalies keičiamas Sprendimas 89/471/EEB, kuriuo Vokietijoje leidžiama taikyti tam tikrus kiaulių skerdenų klasifikavimo metodus (pranešta dokumentu Nr. C(2011) 2709)

29.4.2011   
            
            
               LT
            
            
               Europos Sąjungos oficialusis leidinys
            
            
               L 110/29
            
         KOMISIJOS ĮGYVENDINIMO SPRENDIMAS
   2011 m. balandžio 27 d.
   kuriuo iš dalies keičiamas Sprendimas 89/471/EEB, kuriuo Vokietijoje leidžiama taikyti tam tikrus kiaulių skerdenų klasifikavimo metodus
   (pranešta dokumentu Nr. C(2011) 2709)
   (Tekstas autentiškas tik vokiečių kalba)
   (2011/258/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Komisijos sprendimu 89/471/EEB (2) Vokietijoje buvo leista naudoti kelis kiaulių skerdenų klasifikavimo metodus.
            
         
               (2)
            
            
               Vokietija pareiškė, kad nacionalinę formulę neabejotinai būtina atnaujinti, kad būtų atsižvelgta į per pastaruosius 15 metų padarytą pažangą veislininkystės srityje. Paskutinį kartą raumeningumo apskaičiavimo klasifikavimo aparatu ir metodu „Zwei-Punkt-Meßverfahren (ZP)“ lygtis buvo atnaujinta 1995 m.
            
         
               (3)
            
            
               Vokietija paprašė Komisijos leisti pakeisti formules, kurios naudojamos taikant kiaulių skerdenų klasifikavimo metodus „General Electric Logiq 200pro“, „Autofom I“ ir „Zwei-Punkt-Meßverfahren (ZP)“, taip pat leisti savo teritorijoje taikyti du naujus kiaulių skerdenų klasifikavimo metodus ir protokolu pateikė išsamų bandomojo išpjaustymo aprašą, nurodydama principus, kuriais tas metodas pagrįstas, bandomojo išpjaustymo rezultatus ir lygtis, taikomas raumeningumo procentiniam dydžiui apskaičiuoti, kaip nustatyta 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (3), 23 straipsnio 4 dalyje.
            
         
               (4)
            
            
               Išnagrinėjus šį prašymą paaiškėjo, kad sąlygos, taikomos išduodant leidimą taikyti tuos klasifikavimo metodus, yra įvykdytos. Todėl turėtų būti leista Vokietijoje taikyti tuos klasifikavimo metodus.
            
         
               (5)
            
            
               Todėl Sprendimą 89/471/EEB reikėtų atitinkamai iš dalies pakeisti.
            
         
               (6)
            
            
               Atsižvelgiant į technines aplinkybes, susijusias su naujų prietaisų ir naujų lygčių taikymu, kiaulių skerdenų klasifikavimo metodai, kuriuos leista pradėti naudoti pagal šį sprendimą, turėtų būti taikomi nuo 2011 m. spalio 4 d.
            
         
               (7)
            
            
               Be Komisijos sprendimo, kuriuo aiškiai leidžiama keisti prietaisus arba klasifikavimo metodus, jų keisti neturėtų būti leidžiama.
            
         
               (8)
            
            
               Šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 89/471/EEB iš dalies keičiamas taip:
   
               1)
            
            
               1a straipsnis pakeičiamas taip:
               „1a straipsnis
               Nukrypstant nuo 1 straipsnio 2 ir 3 dalių, klasifikuojant kiaulių skerdenas pagal Tarybos reglamento (EB) Nr. 1234/2007 (4) V priedo B skirsnio IV dalies 1 punktą Vokietijoje leidžiama taikyti toliau išvardytus metodus:
               
                           —
                        
                        
                           prietaisą „Autofom I“ ir su juo susijusius skaičiavimo metodus, kurių aprašymas pateikiamas priedo III dalyje,
                        
                     
                           —
                        
                        
                           prietaisą „Autofom III“ ir su juo susijusius skaičiavimo metodus, kurių aprašymas pateikiamas priedo IV dalyje,
                        
                     
                           —
                        
                        
                           prietaisą „CSB Image Meater“ ir su juo susijusius skaičiavimo metodus, kurių aprašymas pateikiamas priedo V dalyje.
                        
                     
         
               2)
            
            
               Priedas iš dalies keičiamas pagal šio sprendimo priedą.
            
         2 straipsnis
   Šis sprendimas taikomas nuo 2011 m. spalio 4 d.
   3 straipsnis
   Šis sprendimas skirtas Vokietijos Federacinei Respublikai.
   
      Priimta Briuselyje 2011 m. balandžio 27 d.
      
         
            Komisijos vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 233, 1989 8 10, p. 30.
   
      (3)  OL L 337, 2008 12 16, p. 3.
   
      (4)  OL L 299, 2007 11 16, p. 1.“
   
      PRIEDAS
      Sprendimo 89/471/EEB priedas iš dalies keičiamas taip:
      
                  1)
               
               
                  I dalies („Ultrasonic Scanner GE Logiq 200pro“) 2 punktas pakeičiamas taip:
                  
                              „2.
                           
                           
                              Skerdenos raumeningumas apskaičiuojamas pagal šią formulę:
                              LMP = 60,98501 – 0,85831•x1 + 0,16449•x2
                              
                              čia:
                              
                                          LMP
                                       
                                       
                                          =
                                       
                                       
                                          apskaičiuotoji skerdenos raumeningumo procentinė vertė,
                                       
                                    
                                          x1
                                          
                                       
                                       
                                          =
                                       
                                       
                                          nugaros lašinių storis (su oda) milimetrais, matuojamas tarp antrojo ir trečiojo paskutinių šonkaulių 7 cm atstumu nuo padalintos skerdenos stuburo linijos,
                                       
                                    
                                          x2
                                          
                                       
                                       
                                          =
                                       
                                       
                                          nugaros raumenų storis milimetrais, matuojamas tuo pačiu metu ir toje pačioje vietoje kaip x1.
                                       
                                    Ši formulė taikoma skerdenoms, sveriančioms nuo 50 iki 120 kilogramų.“
                           
                        
            
                  2)
               
               
                  II dalies („Zwei-Punkt-Meßverfahren (ZP)“) 2 punktas pakeičiamas taip:
                  
                              „2.
                           
                           
                              Skerdenos raumeningumas apskaičiuojamas pagal šią formulę:
                              LMP = 58,10122 – 0,56495•F + 0,13199•M
                              čia:
                              
                                          LMP =
                                       
                                       
                                          apskaičiuotoji skerdenos raumeningumo procentinė vertė,
                                       
                                    
                                          F –
                                       
                                       
                                          lašinių storio išmatavimas, mažiausias matomų lašinių (su oda) storis, apimantis raumenį glutaeus medius ties padalintos skerdenos stuburo linija, (mm),
                                       
                                    
                                          M –
                                       
                                       
                                          mėsos storio išmatavimas, matuojamas ties trumpiausia raumens gluteus medius priekinio (galvos kryptimi) galo ir stuburo kanalo viršutinio (ties nugara) krašto jungties vieta, (mm).
                                       
                                    Ši formulė taikoma skerdenoms, sveriančioms nuo 50 iki 120 kg.“
                           
                        
            
                  3)
               
               
                  III dalis („Fully automatic ultrasonic carcase grading (Autofom)“) pakeičiama taip:
                  „III   DALIS
                  
                  
                     Autofom I
                  
                  
                              1.
                           
                           
                              Šios dalies taisyklės taikomos, kai kiaulių skerdenos klasifikuojamos prietaisu „Autofom I“.
                           
                        
                              2.
                           
                           
                              Prietaise turi būti šešiolika 2 MHz ultragarsinių daviklių („Carometec A/S“), o veikimo intervalas tarp daviklių – 25 mm.
                              Ultragarso duomenis sudaro nugaros lašinių storio, raumenų storio ir kitų atitinkamų parametrų matavimai.
                              Matavimo duomenys į apskaičiuotą raumeningumo procentinę dalį paverčiami naudojant kompiuterį.
                           
                        
                              3.
                           
                           
                              Skerdenų raumeningumas apskaičiuojamas taikant 31 kintamąjį pagal šią formulę:
                              LMP = 63,95382561 – 0,11923455•IP001 – 0,09558979•IP002 – 0,10584604•IP007 – 0,05155666•IP009 – 0,13640649•IP016 – 0,14213204•IP022 + 0,03049588•IP030 + 0,01790568•IP032 + 0,01105555•IP038 – 0,16701099•IP042 – 0,06005469•IP071 – 0,22169624•IP079 + 0,06666878•IP084 + 0,05392766•IP086 – 0,21648737•IP090 – 0,26525617•IP091 – 0,09417923•IP092 – 0,01909767•IP093 – 0,01964313•IP094 – 0,02064380•IP095 – 0,01600385•IP096 – 0,01119575•IP103 – 0,00827959•IP109 – 0,00687431•IP111 – 0,00757384•IP112 + 0,01885055•IP113 + 0,06095365•IP115 + 0,05703606•IP116 + 0,04184455•IP120 + 0,04682307•IP121 + 0,03958671•IP122
                              čia:
                              
                                           
                                       
                                       
                                          LMP = apskaičiuotoji skerdenos raumeningumo procentinė vertė,
                                       
                                    
                                           
                                       
                                       
                                          IP001, IP002, IP007… IP122 – kintamieji, apskaičiuoti naudojant „Autofom I“.
                                       
                                    
                        
                              4.
                           
                           
                              Skerdenų raumeningumas taip pat gali būti apskaičiuojamas taikant 3 T vertes (pagrindiniai sudedamieji kintamieji) pagal šią formulę:
                              LMP = 58,31148999 + 1,16880438•T1 + 0,66490881•T2 + 0,60981266•T3
                              čia:
                              
                                          LMP
                                       
                                       
                                          =
                                       
                                       
                                          apskaičiuotoji skerdenos raumeningumo procentinė vertė,
                                       
                                    
                                          T1, T2, T3
                                       
                                       
                                          =
                                       
                                       
                                          pagrindiniai sudedamieji kintamieji, apskaičiuoti remiantis 3 dalyje nurodytu 31 kintamuoju.
                                       
                                    
                        
                              5.
                           
                           
                              Matavimo taškai ir statistinis metodas aprašyti pagal Komisijos reglamento (EB) Nr. 1249/2008 23 straipsnio 4 dalį Komisijai Vokietijos pateikto protokolo II dalyje (1).
                              Ši formulė taikoma skerdenoms, sveriančioms nuo 50 iki 120 kg.
                           
                        
            
                  4)
               
               
                  Priedas papildomas šiomis IV ir V dalimis:
                  „IV   DALIS
                  
                  „Autofom III“
                  
                              1.
                           
                           
                              Šios dalies taisyklės taikomos, kai kiaulių skerdenos klasifikuojamos prietaisu „Autofom III“.
                           
                        
                              2.
                           
                           
                              Prietaise turi būti šešiolika 2 MHz ultragarsinių daviklių (Carometec A/S), o veikimo intervalas tarp daviklių – 25 mm.
                              Ultragarso duomenis sudaro nugaros lašinių storio, raumenų storio ir kitų atitinkamų parametrų išmatavimai.
                              Matavimo duomenys į apskaičiuotą raumeningumo procentinę dalį paverčiami naudojant kompiuterį.
                           
                        
                              3.
                           
                           
                              Skerdenų raumeningumas apskaičiuojamas taikant 5 kintamuosius pagal šią formulę:
                              LMP = 65,21715434 – 0,23517230•R2P2 – 0,23350031•R2P6 – 0,25098775•R2P10 – 0,10926670•R2P13 + 0,19342930•R3P5
                              čia:
                              
                                          LMP =
                                       
                                       
                                          apskaičiuotoji skerdenos raumeningumo procentinė vertė,
                                       
                                    
                                          R2P2 –
                                       
                                       
                                          dviejų lašinių storio išmatavimų (be odos) svertinis vidurkis (mm), atitinkamai 2/3 ir 1/3,
                                       
                                    
                                          R2P6 –
                                       
                                       
                                          dviejų mažiausių lašinių storio išmatavimų svertinis vidurkis (mm), atitinkamai 2/3 ir 1/3,
                                       
                                    
                                          R2P10 –
                                       
                                       
                                          mažiausias lašinių storis skerspjūvio plote (mm),
                                       
                                    
                                          R2P13 –
                                       
                                       
                                          pirminis skerdenos dydžio įvertinimas,
                                       
                                    
                                          R3P5 –
                                       
                                       
                                          didžiausias mėsos storio išmatavimas (didžiausias storis ties šonkauliais, atėmus mažiausią lašinių storį, mm).
                                       
                                    
                        
                              4.
                           
                           
                              Matavimo taškai aprašyti pagal Reglamento (EB) Nr. 1249/2008 23 straipsnio 4 dalį Komisijai Vokietijos pateikto protokolo II dalyje.
                              Ši formulė taikoma skerdenoms, sveriančioms nuo 50 iki 120 kg.
                           
                        
                     V   DALIS
                  
                  „CSB Image Meater“
                  
                              1.
                           
                           
                              Šios dalies taisyklės taikomos, kai kiaulių skerdenos klasifikuojamos prietaisu „CSB Image-Meater“.
                           
                        
                              2.
                           
                           
                              Prietaisą „CSB Image-Meater“ sudaro vaizdo kamera, kompiuteris, turintis vaizdo analizės kortelę, ekranas, spausdintuvas, valdymo mechanizmas, rodiklių matavimo mechanizmas ir sąsajos. Visi trys „Image-Meater“ kintamieji matuojami ties vidurine linija kumpio plote (ties raumeniu gluteus medius):
                              Matavimo duomenys į apskaičiuotą raumeningumo procentinę dalį paverčiami naudojant kompiuterį.
                           
                        
                              3.
                           
                           
                              Skerdenos raumeningumas apskaičiuojamas pagal šią formulę:
                              LMP = 68,06616 – 0,45829•MS + 0,11278•MF – 0,25545•WL
                              čia:
                              
                                          LMP =
                                       
                                       
                                          apskaičiuotoji skerdenos raumeningumo procentinė vertė,
                                       
                                    
                                          MS –
                                       
                                       
                                          vidutinis lašinių storio išmatavimas, matuojant virš (nugaros) raumens gluteus medius (mm),
                                       
                                    
                                          MF –
                                       
                                       
                                          vidutinis mėsos storio išmatavimas, matuojant išilgai raumens gluteus medius (mm),
                                       
                                    
                                          WL –
                                       
                                       
                                          vidutinis keturių stuburo juosmens slankstelių, esančių galvos kryptimi nuo raumens gluteus medius, ilgis (mm).
                                       
                                    
                        
                              4.
                           
                           
                              Matavimo taškai aprašyti pagal Reglamento (EB) Nr. 1249/2008 23 straipsnio 4 dalį Komisijai Vokietijos pateikto protokolo II dalyje.
                              Ši formulė taikoma skerdenoms, sveriančioms nuo 50 iki 120 kg.“
                           
                        
            
         (1)  OL L 337, 2008 12 16, p. 3.“